Vo 1950 bis 1990 hod da SC Rheindoaf Oidach am Spoatblotz Riedle gschbuit. Seit Eaöffnung des Stadion Schnoblhoiz im Juni 1990 werd da Spoatblotz Riedle grod no ois Drainingsblotz fia Nochwuchsschbuia genutzt. Infoige des Aufstiegs in de Bundesliga is des Stadion weida ausbaut wordn, im Winta 2007 is a neie Westtribüne earichtet wordn und des Fassungsvameng noch eigane Ogobn auf 8.500 Zuaseha bei 3.000 Sitzplätzn eahöht wordn. Im Summa 2015 wurde weida in des Stadion investiad: Des Schbuifejd is auf de internationaln Maße vo 105 × 68 Laufmeta eaweidert und mid oana Rasenheizung vaseng wordn. Weiders is de Flutlichtanlog aufgrüstet wordn, um de Ofoaderunga des HD-Feansehzeidoidas und den vaschärfdn Lizenzbestimmunga gerecht zua wern und duach den Endausbau da Westtribüne kama rund 500 übadachte Sitzplätze dazua. Weidere Pläne seng oan Neibau da Südtribüne inklusive Übadachung voa. Zuakünftig soin daduach de Europacupschbui ned mehr in Innsbruck, sondern in Oidach geschbuit wern.